Vene maaväe ülem armeekindral Maslov on visiidil Jaapanis. Kavas on kohtumised Jaapani kaitseministri, staabiülemate komitee esimehe admiral Saito ja Idaarmee juhatajaga. Kuu aega tagasi käis Jaapanis Maslovi asetäitja kindralleitnant Antonov (ilmselt visiiti ette valmistamas). 2007 detsembris käis Jaapani maaväe delegatsioon omakorda Moskvas.  Rudolfi arvates on see tähelepanuväärne. Miks ikkagi  maavägede ülem ja mitte kindralstaabi ülem või sõjalaevastiku ülem? Kui räägime sõjalisest koostööst jaapanlastega bla-bla-bla. Mida arutab Vene maaväe ülem jaapanlastega?  Piirkonda tundvad inimesed on viidanud Vene ja Jaapani sõjalise koostöö elavnemisele juba ammu. Märk, et Hiinast lähtuv oht on pannud venelased tegutsema. Jaapan oleks venelaste jaoks ainus loomulik liitlane regioonis, kes suudaks Hiinat veidi tasakaalustada. Moment on sobiv. Tokio üritab vabaneda USA kaisutusest ja ennast maailmas  kuuldavaks teha. Kuna Vene ja Jaapani relvajõudude vahel erilisi kontakte ei ole (pole rahulepingutki), siis on loomulik, et esimene samm tehakse madalal tasemel. Maslov diplomaadina tundub siiski veidi kummaline. Või on visiidi eesmärk siiski "kõigest" sõjalis-tehniline koostöö?